**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 12 IUNIE 2024**

Ca urmare a solicitării de emitere a acordului de mediu adresată de **INSTAL GROUP SRL pentru DELGAZ GRID SA**, cu sediul în municipiul Arad, str. Timotei Cipariu, nr. 3, județul Arad, pentru proiectul:„*Înlocuire conducte și branșamente gaze naturale – soluție subterană*”,propus a fi amplasat *în municipiul Bistrița, str. Caraiman, str. Simion Mândrescu, Intrarea Muncelului, Aleea Rotundă, str. Crinilor, DN 17 (Viișoara), Str. Arțarilor, str. Subcetate, str. Zefirului, B-dul Independenței, județul Bistriţa-Năsăud*, înregistrată la APM Bistriţa-Năsăud sub nr. 5765/29.04.2024, cu ultima completare nr. 7554 din 12.06.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 05.06.2024, că **proiectul: „*Înlocuire conducte și branșamente gaze naturale – soluție subterană*”**,propus a fi amplasat *în municipiul Bistrița, str. Caraiman, str. Simion Mândrescu, Intrarea Muncelului, Aleea Rotundă, str. Crinilor, DN 17 (Viișoara), Str. Arțarilor, str. Subcetate, str. Zefirului, B-dul Independenței, județul Bistriţa-Năsăud*, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră** sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit. i) „Instalații de conducte pentru gaze și petrol și conductele pentru transportul fluxurilor de dioxid de carbon în scopul stocării geologice, altele decât cele prevăzute la pct. 24 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;

Proiectul propus **nu intră** sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

Proiectul propus **nu intră** sub incidența art. 48 și 54 din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Municipiului Bistrița, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:** *în municipiul Bistrita pe str. Caraiman, Simion Mândrescu, Intrarea Muncelului, Aleea Rotundă, str. Crinilor, DN17 (Viișoara), Arțarilor (parțial), Subcetate (parțial), Zefirului (parțial), B-dul Independentei, jud. Bistrița-Năsăud, pentru îmbunătățirea sistemului de distribuție a gazelor naturale s-a propus pentru înlocuire conductele și branșamentele de gaze naturale presiune redusă existente.*

*Conductele din oțel existente vor fi înlocuite cu conducte din polietilenă pozate subteran. De asemenea se vor înlocui branșamentele existente din oțel cu branșamente din polietilenă pozate subteran. Lungimea totală a conductelor proiectate este de* ***2398 m****, iar numărul branșamentelor care se vor înlocui este de* ***102 buc.***

*Lucrările propuse sunt distribuite în felul următor pe fiecare stradă:*

|  |  |  |
| --- | --- | --- |
| **Strada** | **Lungime conductă propusă** | **Număr de branșamente (racorduri care se înlocuiesc)** |
| Caraiman | 245 | 24 |
| Simion Mândrescu | 0 | 3 |
| Intrarea Muncelului | 297 | 18 |
| Aleea Rotundă | 213 | 11 |
| Crinilor | 60 | 3 |
| DN17 (Viișoara) | 152 | 7 |
| Arțarilor | 657 | 22 |
| Subcetate | 286 | 6 |
| Zefirului | 446 | 8 |
| B-dul Independenței | 42 | 0 |
| **Total** | **2398** | **102** |

*Traseul va fi coordonat cu celelalte utilități subterane existente în zona: apă, canal, canale termice, cabluri electrice, cabluri telefonice (după caz), respectându-se distanţele impuse de NTPEE-2018.*

*Pozarea conductelor de presiune redusă se face cu prioritate în zonele verzi/trotuare și în ultimă instanță în carosabil.*

*Distanţele minime ale conductei de presiune redusă faţă de alte gospodării subterane, construcţii sau obstacole vor fi:*

*- clădiri cu subsoluri sau aliniamente de terenuri susceptibile de a fi construite 1.0 m*

*- clădiri fără subsoluri 0,5 m*

*- canale pentru reţele termice, canale pentru instalaţii telefonice 0,5 m*

*- conducte de canalizare 1,0 m*

*- conducte de apă, cabluri de forţă, cabluri telefonice sau căminele acestora 0,5 m*

*- cămine pt. reţele termice, telefonice, canalizare, staţii/cămine subt. în construcţii indep. 0,5 m*

*- linii de tramvai până la şina cea mai apropiată 0,5 m*

*- copaci 0,5 m*

*- stâlpi 0.5 m*

1. *Se vor folosi țevi din PE SDR 11 (polietilena de inalta densitate), iar acolo unde este cazul la (cuplări cu conducte existente) se vor folosi și țevi din OL. Izolarea țevilor din OL se va face în șantier folosind benzi bituminoase aplicate la rece (care nu produc dețeuri). Săpăturile se vor executa manual.*

*Adâncimea de pozare a conductelor reţelei de distribuţie va fi măsurată de la suprafaţa terenului sistematizat şi pînă la generatoarea superioară a conductei, avînd următoarele valori conducta de presiune redusă – 1,0 m.*

*Lăţimea şanţului se stabileşte funcţie de diametrul conductei astfel:*

*Bmin = de + 400 mm în cazul de faţă B = 500mm*

*Fundul şanţului va fi fără denivelări pe care se va aşterne un strat de nisip de 10cm pentru ca ţevile să se aşeze pe toată lungimea lor pe sol.*

*Săparea şanţurilor se va executa cu puţin înainte de pozarea conductelor. În dreptul sudurilor de poziţie, săpăturile vor avea următoarele dimensiuni:*

*lăţime: 0.6 m + lăţimea şanţului*

*lungime: 1.2 m*

*adîncime: 0.6 m sub partea inferioară a conductei*

*Astuparea şanţurilor se efectuează într-o perioadă mai răcoroasă a zilei, pe zone de 20-30 m, avansând într-o singură direcţie.*

**Lucrări necesare organizării de șantier:** *se vor realiza cu sprijinul beneficiarului care va pune la dispoziția executantului spațiu pentru depozitarea materialelor necesare executării lucrării la locația din Bistrita strada Drumul Cetatii nr. 3. Având în vedere modul de execuție a lucrărilor în șantier se vor duce zilnic cantitatea de material (tevi/conducte/fitinguri) necesar realizării lucrărilor în ziua respectivă.*

1. **b)cumularea cu alte proiecte existente si/sau aprobate:** *nu se cumulează cu alte proiecte existente;*

**c)utilizarea resurselor naturale, in special a solului, a terenurilor, a apei si a biodiversitatii*:*** *pentru realizarea proiectului nu se utilizeaza resurse naturale;*

***Utilități:***

1. *1. Alimentare cu apă – nu se folosește apă în procesul tehnologic;*

*2.* Evacuarea apelor uzate *– nu rezultă ape uzate;*

*3.* Energie electrica *–nu se folosește energie de la rețeaua electrică;*

*4.* Încălzirea și prepararea apei calde menajere *- nu se prepara și nici nu se folosește în procesul tehnologic apă caldă menajeră;*

***d)*** **cantitatea și tipurile de deșeuri generate/gestionate**: *deșeurile care rezultă în urma executării lucrărilor sunt: capeți de conductă (material plastic), capeți de bandă de avertizare, pământ excedentar. Tot materialul plastic (capeți conductă sau bandă de avertizare) vor fi colectate de către executant și predate societății care se ocupă de salubrizare.*

*Cantitatea de pământ care va rămâne după astuparea șanțurilor este data de volumul fundului de șant care va fi ocupat de conducta și de nisipul așezat sub conductă și peste conductă.*

***e*) poluarea si alte efecte negative**: *proiectul propus nu prezintă pericol de poluare a apelor, adâncimea șantului este de 1,0 m deasupra generatoarei conductei. Proiectul propus nu prezintă pericol de poluare a aerului. Cantitatea de praf care se formează la saparea șanțurilor este neglijabilă.*

***f)* riscurile pentru sănătatea umană( de ex., din cauza contaminării apei sau a poluării atmosferice:** *proiectul propus nu este expus riscurilor de accidente și/sau dezastre cauzate de schimbările climatice sau de alți factori de mediu.*

**2. *Amplasarea proiectelor:***

**2.1** **utilizarea actuală şi aprobată a terenurilor:** *conform Certificatului de Urbanism nr. 590/11.04.2024, eliberat de Primăria Municipiului Bistrița, terenul destinat proiectului este situat în intravilanul municipiului Bistrița și a localității componente Viișoara, terenul are ca folosință actuală: drum, curți construcții și arabil.*

**2.2** ***bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *nu este cazul.*

**2.3*****capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul nu este amplasat în zone umede, riverane, sau guri ale râurilor;*

*b) zone costiere şi mediul marin –proiectul nu este amplasat în zonă costieră sau mediu marin;*

*c) zonele montane şi forestiere –proiectul este amplasat în intravilanul și extravilanul localității Ilișua deci nu este amplasat în zonă montană și forestieră;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat intr-o astfel de zonă;*

*g) zonele cu o densitate mare a populației –proiectul este amplasat într-o zonă de locuit;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3.Tipurile şi caracteristicile impactului potenţial:***

**3.**1 **importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată*:*** *Proiectul propus are un impact redus și doar în vecinătatea zonei în care se lucrează.*

**3.2 natura impactului*:*** *impactul este direct, reversibil pe termen scurt, pe durata executării lucrărilor*

**3.3natura transfrontalieră a impactului*:*** *proiectul nu este amplasat în apropierea zonei de frontieră;*

**3.4 intensitatea şi complexitatea impactului*:*** *impactul este redus, temporar asupra aerului, solului si zgomot.*

**3.5 probabilitatea impactului*:*** *volum de lucru redus, tehnologia folosită la executarea lucrărilor nu implica substanțe periculoase astfel încât probabilitatea apariției unui impact negativ semnificativ e nula.*

**3.6 debutul, durata, frecvenţa şi reversibilitatea preconizate ale impactului*:*** - *impactul este redus, temporar, local, variabil si reversibil.*

**3.7 cumularea impactului cu impactul altor proiecte existente şi/sau aprobate*:*** *nu are efect cumulativ cu alte proiecte din zonă,*

**3.8 posibilitatea de reducere efectivă a impactului*:*** *va coincide cu măsurile tehnice si de protecția muncii conform legislației în vigoare.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |